8. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 520 της 13/16 Ιουν. 1977 (ΦΕΚ Α' 168) Περί συστάσεως θέσεων προσωπικού παρά τω Πανεπιστημίω Κρήτης. Έχοντες υπ’ όψει: 1.Τας διατάξεις των άρθρων: α)7 (παρ. 3, 4α και 5) του Ν.Δ. 87/1973 «περί ιδρύσεως Πανεπιστημίων εις Θράκην και εις Κρήτην», β)7 του Β.Δ. από 23/31.12.1955 «περί εφαρμογής του υπαλληλικού Κώδικος επί των υπαλλήλων των ΝΠΔΔ», γ)2 του Ν. 261/1976, «περί πληρώσεως θέσεων των ΝΠΔΔ και συναφών διατάξεων»,  δ)2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως», και ε)18 (παρ.3) του Ν. 434/1976 «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων ΝΠΔΔ». 2.την γνώμην της Επιτροπής Προσωρινής Διοικήσεως και Οικονομικής Διαχειρίσεως του Πανεπιστημίου Κρήτης (συνεδρία 10.11.1976) και 3.την υπ’ αριθ. 410/1977 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρον 1. Σύστασις θέσεων μονίμου προσωπικού. 1.Συνιστώνται παρά τω Πανεπιστημίω Κρήτης αι κάτωθι θέσεις μονίμου προσωπικού: α)Κλάδος ΑΤ1 Διοικητικός-Λογιστικός (1)Ο Κλάδος ΑΤ1 Διοικητικός-Λογιστικός περιλαμβάνει τριάκοντα επτά (37) θέσεις διακρινόμενος κατά βαθμούς ως εξής : Δύο (2) θέσεις επί βαθμοίς 3ω-2ω.  Πέντε (5) θέσεις επί βαθμοίς 5ω-4ω.  Τριάκοντα (30) θέσεις επί βαθμοίς 8ω-6ω. (2)Προσόν διορισμού εις τον εισαγωγικόν βαθμόν 8ον ορίζεται: Πτυχίον οιουδήποτε Τμήματος Νομικής Σχολής Πανεπιστημίου ή Ανωτάτης Σχολής Οικονομικών και Εμπορικών Επιστημών ή Παντείου Ανωτάτης Σχολής Πολιτικών Επιστημών ή Ανωτάτης Βιομηχανικής Σχολής ή ισότιμον πτυχίον Σχολής της αλλοδαπής. Πανεπιστήμιο Κρήτης 31.ΗΑ.β.6-8 (3)Ως δεύτερος εισαγωγικός βαθμός ορίζεται ο 5ος.  Προσόντα διορισμού εις τον δεύτερον εισαγωγικόν βαθμόν ορίζονται τα εν παραγράφω α (2) του παρόντος άρθρου, προσέτι δε οκταετής ευδόκιμος υπηρεσία υφ’ οιανδήποτε σχέσιν παρά Δημοσία Υπηρεσία ή Νομικώ Προσώπω Δημοσίου Δικαίου, προτιμωμένων των εχόντων ειδικήν πείραν επί θεμάτων Ανωτάτης Παιδείας. Όριον ηλικίας διορισμού εις τον δεύτερον εισαγωγικόν βαθμόν ορίζεται το (40ον )45ον έτος. (4)Ως τρίτος εισαγωγικός βαθμός ορίζεται ο 3ος.  Προσόντα διορισμού εις τον τρίτον εισαγωγικόν βαθμόν ορίζονται τα εν παραγράφω α (2) του παρόντος άρθρου, προσέτι δε δεκατετραετής ευδόκιμος υπηρεσία παρά Δημοσία Υπηρεσία ή Νομικώ Προσώπω Δημοσίου Δικαίου και γνώσις μιας των γλωσσών Αγγλικής, Γαλλικής, Γερμανικής ή Ιταλικής, προτιμωμένων των εχόντων ειδικήν πείραν επί θεμάτων Ανωτάτης Παιδείας. Όριον ηλικίας διορισμού εις τον τρίτον εισαγωγικόν βαθμόν ορίζεται το (45ον)50όν έτος. Το άνω όριο ηλικίας σε 45ο και 50ό ορίστηκε από το Π.Δ.526/11-Ι7 Ιουν. 1980 (ΦΕΚ Α΄ 143). β. Κλάδος ΑΤ2 Μηχανικών. (1)Ο Κλάδος ΑΤ2 Μηχανικών περιλαμβάνει τρεις (3) θέσεις διακρινομένας κατά βαθμούς ως ακολούθως: Μία (1) θέσις επί βαθμοίς 3ω-2ω.  Δύο (2) θέσεις επί βαθμοίς 6ω-4ω. 2)Προσόντα διορισμού εις τον εισαγωγικόν βαθμόν 6ον ορίζονται πτυχίον Πολιτικού Μηχανικού ή Αρχιτέκτονος ή Μηχανολόγου-Ηλεκτρολόγου ή Μηχανολόγου ή Ηλεκτρολόγου Ανωτάτης Πολυτεχνικής Σχολής της ημεδαπής ή ισότιμον πτυχίον Σχολής της Αλλοδαπής και άδεια ασκήσεως επαγγέλματος. (3)Ως δεύτερος εισαγωγικός βαθμός ορίζεται ο 3ος.  Προσόντα διορισμού εις τον δεύτερον εισαγωγικόν βαθμόν ορίζονται τα δια τον πρώτον εισαγωγικόν βαθμόν και επί πλέον 10ετής άσκησις του επαγγέλματος Πολιτικού Μηχανικού ή Αρχιτέκτονος, προσηκόντως αποδεικνυομένη. (4)Τον αριθμόν των εκάστοτε κατ’ ειδικότητα διοριστέων προσδιορίζει η Σύγκλητος του Πανεπιστημίου. γ.Κλάδος ΑΤ3 Βιβλιοθηκονόμων. (1)Ο Κλάδος ΑΤ3 Βιβλιοθηκονόμων περιλαμβάνει τρεις (3) θέσεις διακρινομένας κατά βαθμούς ως εξής: Μία (1) θέσις επί βαθμοίς 5ω-4ω.  Δύο (2) θέσεις επί βαθμοίς 7ω-6ω. (2)Προσόντα διορισμού εις τον εισαγωγικόν βαθμόν 7ον ορίζονται: Πτυχίον Ανωτάτης Σχολής της ημεδαπής ή ισότιμον της αλλοδαπής, γνώσεις βιβλιοθηκονομίας αποδεικνυόμεναι δια πτυχίου ανεγνωρισμένης Σχολής της ημεδαπής ή πτυχίου της αλλοδαπής μονοετούς τουλάχιστον φοιτήσεως, προσέτι δε και αρτία γνώσις μιας των γλωσσών Αγγλικής, Γαλλικής, Γερμανικής ή Ιταλικής. (3)Ως δεύτερος εισαγωγικός βαθμός ορίζεται ο 5ος. Προσόντα διορισμού εις τον δεύτερον εισαγωγικόν βαθμόν ορίζονται τα εν παραγράφω γ (2) του παρόντος άρθρου προσέτι δε δίπλωμα Σχολής Βιβλιοθηκονομίας διετούς τουλάχιστον διαρκείας, αρτία γνώσις και δευτέρας ξένης γλώσσης εκ των εν τη αυτή παραγράφω αναφερομένων και προϋπηρεσία ενός τουλάχιστον έτους εις Βιβλιοθήκην.  (Αντί για τη 636,403) Σελ. 636,403(α) Τεύχος Ε83–Σελ. 113 δ.Κλάδος ΑΡ1 Υπομηχανικών. (1)Ο Κλάδος ΑΡ1 Υπομηχανικών περιλαμβάνει τρεις (3) θέσεις διακρινομένας κατά βαθμούς ως ακολούθως: Μία (1) θέσις επί βαθμοίς 5ω-4ω.  Δύο (2) θέσεις επί βαθμοίς 9ω-6ω. (2)Προσόν διορισμού εις τον εισαγωγικόν βαθμόν 9ον ορίζεται πτυχίον Ανωτέρας Σχολής Τεχνολόγων Μηχανικών.  (3)Ως δεύτερος εισαγωγικός βαθμός ορίζεται ο 8ος. Προσόν διορισμού εις τον δεύτερον εισαγωγικόν βαθμόν ορίζεται πτυχίον Σχολής Υπομηχανικών τετραετούς φοιτήσεως ή ισοτίμου Σχολής αντιστοίχου ειδικότητος της ημεδαπής τετραετούς φοιτήσεως. (4)Τον αριθμόν των εκάστοτε κατ’ ειδικότητα διοριστέων Υπομηχανικών προσδιορίζει η Σύγκλητος του Πανεπιστημίου. ε.Κλάδος ΜΕ1 Διοικητικός-Οικονομικός. (1)Ο Κλάδος ΜΕ1 Διοικητικός-Οικονομικός περιλαμβάνει δέκα επτά (17) θέσεις διακρινομένας κατά βαθμούς ως εξής: Δύο (2) θέσεις επί βαθμοίς 5ω-4ω.  Δέκα πέντε (15) θέσεις επί βαθμοίς 10ω-6ω. (2)Προσόν διορισμού εις τον εισαγωγικόν βαθμον 10ον ορίζεται: Απολυτήριον εξαταξίου Γυμνασίου ή Λυκείου ή ισοτίμου Σχολείου. (3)Ως δεύτερος εισαγωγικός βαθμός ορίζεται ο 9ος.  Προσόντα διορισμού εις τον δεύτερον εισαγωγικόν βαθμόν ορίζονται τα εν παραγράφω ε (2) του παρόντος άρθρου, προσέτι δε τριετής ευδόκιμος υπηρεσία υφ’ οιανδήποτε σχέσιν παρά Δημοσία Υπηρεσία ή Νομικώ Προσώπω Δημοσίου Δικαίου, προτιμωμένων των εχόντων ειδικήν πείραν επί θεμάτων Ανωτάτης Παιδείας. στ.Κλάδος ΜΕ2 Δακτυλογράφων. (1)Ο Κλάδος ΜΕ2 Δακτυλογράφων περιλαμβάνει επτά (7) θέσεις, εξ ων μία (1) δακτυλογράφου ξένων γλωσσών και μία (1) στενοδακτυλογράφου, διακρινoμένας κατά βαθμούς ως εξής: Μία (1) θέσις επί βαθμοίς 5ω-4ω.  Εξ (6) θέσεις επί βαθμοίς 10ω-6ω. (2) Προσόντα διορισμού εις τον εισαγωγικόν βαθμόν 10ον ορίζονται: Απολυτήριον εξαταξίου Γυμνασίου ή Λυκείου η άλλου ισοτίμου Σχολείου και αρτία γνώσις Ελληνικής δακτυλογραφίας.  (3)Ως δεύτερος εισαγωγικός βαθμός ορίζεται ο 9ος.  Προσόντα διορισμού εις τον δεύτερον εισαγωγικόν βαθμόν ορίζονται τα δια τον πρώτον απαιτούμενα, προσέτι δε αρτία γνώσις δακτυλογραφίας Αγγλικής, Γαλλικής, Γερμανικής ή Ιταλικής γλώσσης ή αρτία γνώσις Ελληνικής Στενοδακτυλογραφίας ή τριετής εις αντίστοιχα καθήκοντα ευδόκιμος υπηρεσία υφ’ οιανδήποτε σχέσιν παρά Δημοσία Υπηρεσία ή Νομικώ Προσώπω Δημοσίου Δικαίου. Σελ. 636,404(α) Τεύχος Ε83–Σελ. 114 ζ.Κλάδος ΜΕ3 Τηλεφωνητών.  (1)Ο Κλάδος ΜΕ3 Τηλεφωνητών περιλαμβάνει δύο (2) θέσεις επί βαθμοίς 10ω-6ω. (2)Προσόν διορισμού εις τον εισαγωγικόν βαθμόν ορίζεται:  Απολυτήριον εξαταξίου Γυμνασίου ή Λυκείου ή ισοτίμου Σχολείου ή εμπειρία αποδεικνυομένη δια πτυχίου Σχολής Φάρου Τυφλών. η.Κλάδος ΜΕ4 Χειριστών Μηχανών αναπαραγωγής εγγράφων. (1)Ο Κλάδος ΜΕ4 Χειριστών μηχανών αναπαραγωγής εγγράφων περιλαμβάνει μίαν (1) θέσιν επί βαθμοίς 10ω-6ω. (2)Προσόντα διορισμού εις τον εισαγωγικόν βαθμόν ορίζονται: Απολυτήριον Γ΄ τάξεως Γυμνασίου και σχετική εμπειρία προσηκόντως αποδεικνυομένη. θ. Κλάδος ΜΕ5 Βιβλιοθηκαρίων. (1)Ο Κλάδος ΜΕ5 Βιβλιοθηκαρίων περιλαμβάνει τέσσαρες (4) θέσεις διακρινομένας κατά βαθμούς ως εξής: Μία (1) θέσις επί βαθμοίς 5ω-4ω. Τρεις (3) θέσεις επί βαθμοίς- 9ω-6ω. (2)Προσόντα διορισμού εις τον εισαγωγικόν βαθμον ορίζονται: Απολυτήριον εξαταξίου Γυμνασίου ή Λυκείου ή ισοτίμου Σχολείου, πτυχίον ανεγνωρισμένης Σχολής Βιβλιοθηκονομίας της ημεδαπής ή πτυχίον Σχολής Βιβλιοθηκονομίας της αλλοδαπής μονοετούς τουλάχιστον φοιτήσεως. ι.Κλάδος ΣΕ1 Κλητήρων. (1)Ο Κλάδος ΣΕ1 Κλητήρων περιλαμβάνει δέκα πέντε (15) θέσεις διακρινομένας κατά βαθμούς ως εξής: Δύο (2) θέσεις επί βαθμώ 7ω.  Δέκα τρεις (13) θέσεις επί βαθμοίς 12ω-8ω. (2)Προσόν διορισμού εις τον εισαγωγικόν βαθμόν 12ον ορίζεται: Απολυτήριον εξαταξίου Δημοτικού Σχολείου. (3)Δεύτερος εισαγωγικός βαθμός ορίζεται ο 11ος.  Προσόντα διορισμού εις τον δεύτερον εισαγωγικόν βαθμόν ορίζονται τα δια τον πρώτον απαιτούμενα, προσέτι δε τριετής υπηρεσία υφ’ οιανδήποτε σχέσιν παρά Δημοσία Υπηρεσία ή Νομικώ Προσώπω Δημοσίου Δικαίου. Όριον ηλικίας διορισμού εις τον δεύτερον εισαγωγικόν βαθμόν ορίζεται το 50όν. ια.Κλάδος ΣΕ2 Θυρωρών-Νυκτοφυλάκων. (1)Ο Κλάδος ΣΕ2 Θυρωρών-Νυκτοφυλάκων περιλαμβάνει εξ (6) θέσεις διακρινομένας κατά βαθμούς ως εξής: Μία (1) θέσις επί βαθμώ 7ω.  Πέντε (5) θέσεις επί βαθμοίς 12ω-8ω.  (2)Προσόν διορισμού εις τον εισαγωγικόν βαθμόν ορίζεται: Απολυτήριον εξαταξίου Δημοτικού Σχολείου. 2.Αι διατάξεις του παρόντος άρθρου, αι ορίζουσαι δεύτερον και τρίτον εισαγωγικόν βαθμόν θα ισχύσουν κατά την πρώτην εφαρμογήν του Διατάγματος τούτου. 31.ΗΑ.β.8 Πανεπιστήμιο Κρήτης Άρθρον 2. Σύστασις θέσεων προσωπικού επί σχέσει  Ιδιωτικού δικαίου. (1)Συνιστώνται παρά τω Πανεπιστημίω Κρήτης αι κάτωθι θέσεις επί σχέσει εργασίας ιδιωτικού δικαίου αορίστου χρόνου διεπόμενοι υπό των διατάξεων των Ν.Δ. 385/1969 και 1198/1972: Δύο (2) θέσεις Τεχνιτών Ηλεκτρολόγων.  Δύο (2) θέσεις Τεχνιτών Μηχανολόγων.  Δύο (2) θέσεις Υδραυλικών.  Δύο (2) θέσεις Τεχνιτών Ξυλουργών. Δύο (2) θέσεις Συντηρητών Κτιρίων.  Τέσσαρες (4) θέσεις θερμαστών.  Δύο (2) θέσεις οδηγών αυτοκινήτων.  Τέσσαρες (4) θέσεις Κηπουρών.  Δύο (2) θέσεις Υαλουργών.  Δέκα (10) θέσεις Καθαριστριών. (2)Ως ειδικά τυπικά προσόντα διορισμού εις τας ανωτέρω θέσεις ορίζονται: Δια τας θέσεις Τεχνιτών Ηλεκτρολόγων και Τεχνιτών - Μηχανολόγων: Πτυχίον Μέσης ή Κατωτέρας Τεχνικής Σχολής αναλόγου ειδικότητος και διετής εις την ειδικότητα ταύτην εμπειρία. Ελλείψει υποψηφίων κεκτημένων τα ειδικά ταύτα προσόντα δύνανται να προσαλαμβάνωνται εις τας θέσεις ταύτας οι κεκτημένοι απολυτήριον εξαταξίου Δημοτικού Σχολείου, ανάλογον προς την θέσιν άδειαν ασκήσεως επαγγέλματος και ειδικήν εμπειρίαν αποδεικνυομένην δια πιστοποιητικού προϋπηρεσίας. Δια τας θέσεις Υδραυλικών, Τεχνιτών Ξυλουργών και Συντηρητών Κτιρίων: Πτυχίον Μέσης ή Κατωτέρας Τεχνικής Σχολής αναλόγου ειδικότητος και διετής εις την ειδικότητα ταύτην εμπειρία δεόντως αποδεικνυομένη.  Ελλείψει υποψηφίων κεκτημένων τα ειδικά ταύτα προσόντα δύνανται να προσλαμβάνωνται εις τας θέσεις ταύτας οι κεκτημένοι απολυτήριον εξαταξίου Δημοτικού Σχολείου και ειδικήν εμπειρίαν, αποδεικνυομένην δια πιστοποιητικού προϋπηρεσίας. Δια τας θέσεις Θερμαστών: Απολυτήριον εξαταξίου Δημοτικού Σχολείου και άδεια ασκήσεως του επαγγέλματος. Δια τας θέσεις οδηγών αυτοκινήτων: Απολυτήριον εξαταξίου Δημοτικού Σχολείου, επαγγελματικόν δίπλωμα οδηγού αυτοκινήτου και τριετής τουλάχιστον άσκησις του επαγγέλματος, δεόντως αποδεικνυομένη. Δια τας θέσεις κηπουρών: Απολυτήριον εξαταξίου Δημοτικού Σχολείου και σχετική εμπειρία. Δια τας θέσεις υαλουργών: Απολυτήριον εξαταξίου Δημοτικού Σχολείου και ανάλογος εμπειρία δεόντως αποδεικνυομένη. Δια τας θέσεις καθαριστριών: Απολυτήριον εξαταξίου Δημοτικού Σχολείου. Άρθρον 3. Σύστασις θέσεων προσωπικού επί θητεία. (1)Συνιστάται παρά τω Πανεπιστημίω Κρήτης μία (1) θέσις επί τριετεί θητεία και βαθμώ 1ω (Γενικού Γραμματέως) πληρουμένη κατά τας διατάξεις του Ν.Δ. 409/1970 (Φ.Ε.Κ. 14-Α') ως ετροποποιήθη υπό των διατάξεων του Ν.Δ. 88/1974 (Φ.Ε.Κ. 279-Α'). (2)Συνιστώνται παρά τω Πανεπιστημίω Κρήτης αι κάτωθι θέσεις επί τριετεί θητεία δυναμένη να ανανεούται: Δύο (2) θέσεις ιατρών Παθολόγων επί μισθολογική αντιστοιχία βαθμών 5ου-4ου. Δύο (2) θέσεις Οδοντιάτρων επί μισθολογική αντιστοιχία βαθμών 6ου-4ου. (3)Προσόντα διορισμού εις τας θέσεις της προηγουμένης παραγράφου ορίζονται: Πτυχίον αντιστοίχου Σχολής Πανεπιστημίου της ημεδαπής ή ομοταγούς Σχολής της αλλοδαπής, άδεια ασκήσεως επαγγέλματος και διετής τουλάχιστον, άσκησις τούτου δεόντως αποδεικνυομένη. (4)Η μισθολογική προαγωγή του ιατρικού προσωπικού ενεργείται ανά τριετή ευδόκιμον υπηρεσίαν εις έκαστον βαθμόν. 